1774 шеран 25 августехь сатосуш Михельсона омар делира герз тоха йолуш йолчу яккхийн тоьпаш чуьра ПугачевгӀеран могӀаршна. Кхин дан хӀума а ца хилла, хӀунда аьлча Михельсона цуьнан эскаршна къилбехьа юхадала меттиг ца битинера, Пугачёв Емельяна сацам бира тӀом дуьхьала бан. Шайн могӀашна правительствон эскарша яккхий тоьпаш етта йолийча, Пугачёвс омар делира полковникан Чумаков Фёдоран куьйгакӀела йолчу ерриг 24 йоккха топ дуьхьала тоха аьлла. Омар дукха сиха кхочуш дира, яккхий тоьпаш йиттира эха сахьтехь сов.